**VEDLEGG 3:**

**FORSLAG**

**Styret foreslår at årsmøtet gir styret fullmakt til å jobbe videre med planene om å sikre en god og bærekraftig varmetilførsel til hytta, enten ved bergvarme/jordvarme, eller ved varmepumper.**

**Meningen er at vi søker pengestøtte, uansett hva vi velger, slik at vi ikke belaster våre egne midler.**

Bakgrunn:

De høye og uforutsigbare strømprisene har ført til at vi er nødt til å få ned strømbruken på hytta. Lysløypa har vi god kontroll på, der vi reduserte forbruket fra 2021, takket være at vi har installert LED-armaturer der.

På hytta, derimot, har vi i dag gjennomgående gamle panelovner som klokkestyres, men som likevel bruker uforholdsmessig mye strøm. Ved utleie av hytta og søndagsåpen hytte må vi kunne tilby en godt oppvarmet hytte.

For våre egne medlemmer må kunne tilby varme garderober, dusj og badstue. Alt dette koster, og det er denne kostnaden vi må prøve å redusere. Derfor har vi innhentet tre typer anbud:

1. **Etterisolering av hytta:**

Her har firma Lund vært på befaring og vurdert etterisolering av tak i lille og store peisestue og over kjøkken. Her har vi fått anbud på 25.000 kroner og vil sette i gang med dette uavhengig av hvilken oppvarming vi velger.

1. **Installering av varmepumper i store og lille peisestue, samt kjøkken:**

Riis Elektro har gitt oss et anbud på varmepumper til en kostnad på ca. 100.000 kroner. Utendørs vil det stå en pumpe på nordveggen, mellom kjøkken og herregarderobe. Denne vil betjene en pumpe inne i den store peisestua. På vestveggen vil det stå en annen utendørs pumpe, som vil betjene to mindre varmepumper, en i lille peisestue og en på kjøkken.

1. **Installering av bergvarme/jordvarme:**

Boring etter varmt vann, styringsenhet i kjeller under lille peisestue, røropplegg til lille og store peisestue, garderobe, styrerom og kjøkken, med radiatorer i stedet for panelovner. Gymsalen får også vannbåren varme. Garderober, dusj og badstuer fyres med strøm som i dag.